— Сапраўды, яшчэ зусім нядаўна ў Беларусі не было сваіх багаслоўскіх навучальных устаноў. Першая з іх — Мінская духоўная семінарыя — пачала сваю дзейнасць у 1989 годзе ў Свята-Успенскім Жыровіцкім манастыры, за 200 кіламетраў ад сталіцы. Семінарыя падрыхтавала глебу для стварэння Мінскай духоўнай акадэміі, якая з 1996 года да нядаўняга часу таксама функцыянавала ў Жыровічах. Доўгі час гэтыя духоўныя навучальныя ўстановы існавалі непадзельна і з адзінай адміністрацыяй.